Termete gyepes. Levele vékony, többnyire valamennyi 
keskeny, szálas, ritkábban az alsók lándzsásan kiszélese- 
dettek s ekkor mindkét oldalukon 1 — 2 apró, hegyes fogak- 
kal ellátvák. Kissé szélesebb levelük hosszan s vékonyan 
nyeles. Virágzatuk szegényes, vagy száruk csak egy virágú: 
Kocsánykájuk alig akkora, mint a virág, többnyire ennél 
jóval rövidebb. Bimbója felálló. Receptaculumja röviden 
kúpos, szemölcsös. Csészesallangjai a párta feléig érnek, 
vagy ennél is rövidebbek. a párta kívül finoman szőrös, töl- 
cséres-harangalakú. Portokjai hosszúak s keskenyek, porszálai 
rövidek. Himpora bíborvörös. Tokja hengeres, lelógó. Az egész 
növény megszárítva sötétzöld. 
Mossor-hegy Spalato mellett (Degen). 
A C. velebitica összes alakjai között kétségtelenül ez a leg- 
érdekesebb s a legfeltűnőbb. Ha nem nőtt volna — mint a gazdag 
gyűjtésen meggyőződhettem — a Ö) pár vi flór a - alak kai vegyest, 
önálló fajnak tartanám. Előbb virágzik — a gyűjtés legtöbb pél- 
dája már elvirított, míg a Ö) alaknak csak néhány példája van 
elvirítva. Az éppen felvirágzó példái is sokkal sötétebb zöld színűek, 
a miről kevert példák is azonnal felismerhetők, tokja megnyúlt, 
hengeres alakú s hímpora bíborvörös , míg a C. velebitica összes 
többi alakjánál világos sárga színű. 
Meg kell jegyeznem továbbá, hog} r e növény egy s ugyan- 
azon termőhelyen két egymásba átmenő alakban vagy változatban 
lép fel : 
a) alacsony növények alakjában, melyeknek valamennyi 
levele keskeny s sűrűén áll. Valószínűleg száraz, sziklás, 
napsütötte talaj alakja. Hasonló egyrészt a C. velebitica f. Bor- 
básianá- hoz, másrészt pedig a C. pini fólia Uechtr. f. brevi- 
foliá- hoz. 
b) hosszú, vékony szárakat hajtó növény alakjában, 
melynek levelei ritkásan állanak s néha tetemesen kiszélese- 
dettek; hasonlít egyrészt a C. velebitica /'. divaricatá- hoz, 
másrészt pedig a C. pinifolia f. longifoliá- hoz. Míg azonban 
a C. velebitica f. divaricata virágjai hosszű kocsánykával 
bírnak, ezen alakéi aránylag rövidek s a kiszélesedett, de 
gyakran vonalkeskenységü leveleknek a C. velebitica minden 
alakjánál látható s feltűnő fogazottsága itt nagyon redukált 
vagy teljesen hiányzik. 
Ezen alakok tanulmányozása közben önkéntelenül felmerül 
azon gyanú, hogy itt a C. velebitica és a C. pinifolia fajvegyülé- 
keivel állunk szemben. Hogy azonban ily felfogás a valószínűség 
látszatát nyerje, elsőbben a C. pinifoliá-nok ezen vidéken való 
előfordulásának kellene bebizonyosodnia. Spalato vidékéről példát 
ez utóbbiból nem láttam ; ellenben Degen dr. úr a Dinará-n szedte 
Knin mellett, a mivel bebizonyosodott e növénynek Dalmácziában 
való előfordulása; nem kétlem, hogy itt nagyobb elterjedéssel is bír. 
